РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број: 06-2/260-13

4. јул 2013. године

Б е о г р а д

ЗАПИСНИК

17. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ,

ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 27. ЈУНА 2013. ГОДИНЕ

Седница је почела у 13,05 часова.

Седницом је председавао Дејан Раденковић, председник Одбора.

Седници су присуствовали чланови Одбора: Зоран Бојанић, Горица Гајић, Рајко Стевановић, Милан Лапчевић, Владимир Маринковић, Љубан Панић, Александар Сенић и Жељко Сушец.

Седници Одбора су присуствовали заменици чланова Одбора: Кенан Хајдаревић (заменик Радмиле Геров), Радмило Костић (заменик Муја Муковића), Срђан Миковић (заменик Александра Сенића), Велимир Станојевић (заменик Срђана Спасојевића) и Вучета Тошковић (заменик Жељка Сушеца).

Седници нису присуствовали чланови Одбора: Слободан Јеремић, Владимир Јовановић, Милан Ковачевић, Милован Марковић и Стефана Миладиновић (нити њихови заменици).

Седници су присуствовали: др Срђан Белиј, државни секретар и Јелена Ивановић, саветник у Министарству природних ресурса, рударства и просторног планирања, и Драган Дунчић в.д. директора Републичке агенције за просторно планирање.

На предлог председника Одбора, већином гласова (10 за, један није гласао), усвојен је следећи

Д н е в н и р е д

1. Разматрање Информације о раду Министарства природних ресурса, радарства и просторног планирања, за период фебруар – април 2013. године (број 02-1857/13 од 09.05.2013. године);

2. Р а з н о.

Пре преласка на разматрање утврђеног дневног реда, Одбор је већином гласова (10 за, један није гласао) усвојио записник 16. седнице Одбора, одржане 13. јуна 2013. године.

Прва тачка дневног реда - **Разматрање Информације о раду Министарства природних ресурса, радарства и просторног планирања, за период фебруар – април 2013. године**

Уводно излагање је поднео Драган Дунчић, в.д. директора Републичке агенције за просторно планирање. Поводом поднете Информације о раду Министарства природних ресурса, рударства и просторног планирања за период фебруар-април 2013. године, као и уводног излагања известиоца Министарства, у дискусији која је уследила учествовали су чланови Одбора: Љубан Панић, Срђан Миковић, Дејан Раденковић, Александар Сенић, Зоран Бојанић, Кенан Хајдаревић и Вучета Тошковић.

У дискусији су поводом Инфомације о раду Министарства природних ресурса, радарства и просторног планирања, за период фебруар – април 2013. године, чланови Одбора поставили велики број питања представницима Министарства, а којима су показали велико интересовање за „Пројекат Канал Морава“.

Председник Одбора је након расправе предложио да Одбор у што краћем року одржи тематску седницу на којој би се чланови Одбора детаљно упознали са свим релевантним чињеницама везаним за „Пројекат Канал Морава“, а на коју би позвали проф. др Милана Бачевић, министра природних ресурса, рударства и просторног планирања.

Сагласно члану 229. Пословника Народне скупштине, Одбор за просторно планирање, саобраћај инфраструктуру и телекомуникације је, након закључене дискусије, усвојио већином гласова (шест за, један против, два није гласало) Информацију о раду Министарства природних ресурса, рударства и просторног планирања, за период фебруар – април 2013. године.

Друга тачка дневног реда - **Разно**

Председник Одбора је, након што је констатовао да нико од чланова Одбора нема предлог за расправу под тачком Разно, закључио седницу Одбора.

На седници Одбора вођен је тонски запис.

Седница је закључена у 14,00 часова.

СЕКРЕТАР ПРЕДСЕДНИК OДБОРА

Биљана Илић Дејан Раденковић